fi fi fi sv fi fi fi fi sv fi fi fi fi de fi fi fi fi fi fi fi fi fi fi en fi fi fi fi fi en fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Eurooppalainen perheoikeuskeskus on kuin älypuhelin - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Lapset, nuoret ja perheet, Väkivalta
Kun perheessä on väkivaltaa, pahan kierre tyypillisesti syvenee ajan kuluessa. Tiedämme, että perheväkivalta tulee viranomaisille ilmi vasta, kun väkivaltaa on esiintynyt jo pitkään. Usein perheenjäsenille kehittyy väkivallan jatkuessa muitakin kiperiä terveyden ja hyvinvoinnin ongelmia. Apua saatetaan ajan mittaan hakea eri fyysisiin tai psyykkisiin oireisiin, ja lapset voivat oireilla kotona ja koulussa ennen kuin ongelmien varsinainen syy tulee esiin.
Kun avun äärelle lopulta päästään, on perheenjäsenillä tavallisesti jo useita tarpeita erilaisille palveluille, jotka sijaitsevat hajallaan toisistaan. Erään hollantilaisen tutkimuksen mukaan perheväkivallan uhria auttaa keskimäärin 17 eri tahoa. Tilanne kuormittaa sekä palvelujärjestelmää että avun tarvitsijaa, joka helposti väsyy eri luukuilla juoksemiseen.
Kokonaiskuvaa perheen tilanteesta ei muodostu millekään taholle.
Palvelut yhden oven taakse
Tuttuun siiloutumisen ongelmaan on kehitetty Suomessa hyviä yhteistoimintamalleja, kuten monialainen vakavan parisuhdeväkivallan uhrin auttamiseksi kehitetty riskinarviointikokous MARAK tai lapsilähtöisesti perhepalveluja kokoava perhekeskustoimintamalli.
Kahdeksassa Euroopan maassa on viety perheväkivaltaa kokeneiden perheiden palvelujen kokoaminen vieläkin pidemmälle. European Family Justice Center -verkosto edistää perheoikeuskeskusten muodostamista eri alojen palvelujen kokoamiseksi väkivaltaa kokeneen perheen ympärille. Apua on tarjolla myös väkivaltaa käyttäneelle.
Perheoikeuskeskus eroaa suomalaisista ratkaisuista esimerkiksi siinä, että saman katon alle on koottu myös oikeuspalveluja, mukaan lukien perheväkivaltatapauksiin erikoistunut syyttäjä.
Esimerkiksi Belgian Antwerpenissa sijaitsevaan perheoikeuskeskukseen voi tulla matalalla kynnyksellä ja ilman ajanvarausta. Perheenjäsenten turvallisuuden parantaminen on toiminnassa ensisijaista. Apua annetaan perheenjäsenille heidän omien toiveidensa mukaisesti ja tarjolla on viranomaistoimijoiden lisäksi runsaasti järjestöjen toimintaa, voimaannuttavasta joogasta keskusteluryhmiin ja lasten tuettuun retkitoimintaan.
Korkean riskin perheiden rinnalla saatetaan kulkea jopa neljä vuotta. Väkivaltaa kokeneen perheen jäseniä tuetaan huolimatta siitä, päätyvätkö vanhemmat eroon vai ei. Samalla väkivaltaan syyllistynyt osapuoli tai osapuolet vastuutetaan teoistaan oikeudellisesti. Syyttäjä ja mahdollinen oikeusprosessi hyötyvät perheoikeuskeskuksen yhteistyöstä esimerkiksi näytön keräämisessä.
Case Manager tuntee perheen
Islannissa Reykjavikin perheoikeuskeskus on käynnistänyt toimintansa vasta viime keväänä. Tarjolla on Antwerpeniin verrattuna vielä selvästi vähemmän palveluja, mutta toiminta on käynnistetty poliisin, sosiaalityön, lastensuojelun sekä kansalaisjärjestöjen yhteistyönä. Myös juridinen konsultaatio on keskuksessa säännöllistä.
Älypuhelimet ovat helpottaneet elämäämme kokoamalla samaan käyttöliittymään esimerkiksi ystävät, viihteen, ajanhallinnan ja tiedonhaun. Älypuhelimen tavoin perheoikeuskeskus kokoaa saman katon alle jopa kymmeniä palveluja ja toimijoita, joihin väkivaltaa kokeneen tuli ennen itse etsiytyä. Koko prosessi on kyseisen perheen tilanteesta vastaavan tahon, Case Managerin, hallussa ja perheenjäsenten rinnalla kuljetaan väkivallan päättymiseksi ja turvallisuuden tunteen palauttamiseksi tarvittavan ajan.
Vastaavalle mallille ja yhteistyön syventämiselle olisi käyttöä myös Suomen olosuhteissa, kun sote-palveluja muutenkin kootaan yhteen maakunnallisiksi kokonaisuuksiksi.
MARAK – moniammatillinen riskinarviointi
European Family Justice Center Alliance
Martta October kehittämispäällikkö Väkivallan vastaisen työn osaamiskeskittymä, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.